Downloaded from YTS.BZ
Official YIFY movies site: YTS.BZ
- Dia tak sakitkah? - Apa?
Taklah, dia tak sakit. Dia tak meragam.
Dia tak bangun pun semasa saya tukar lampin dia.
Awak tahu dia tak sakit. Awak yang sakit.
Awak malu.
Sayang anak ibu.
Cantiknya anak ibu.
PAMPLONA, NOVEMBER 1973
Teman saya mandikan dia. Dukung dia. Nanti awak biasalah.
Tengok dia.
Tengoklah betapa cantiknya dia.
Saya tak nak dia jadi macam mereka.
Awak tak tahu macam mana hidup mereka. Dah 40 tahun kamu tak jumpa.
Apa awak tahu pasal hidup orang?
Saya tahu hidup anak saya.
Di mana ibunya, di situlah dia.
Apa kita nak buat?
Kita ikut saja cakap doktor.
Secepat mungkin.
Dia takkan tahu.
Tiada sesiapa akan tahu.
Dia akan hidup normal. Normal macam orang lain.
Kita tak perlu cakap lagi pasal ini.
Awak akan sayang anak awak dan jadi ayah yang baik.
- Boleh? - Saya memang sayang dia.
Saya akan buat apa saja.
Apa saja, sayang.
Ibu akan sentiasa ada bersama kamu.
Selama-lamanya.
MY DEAREST SEÑORITA
Cikgu! Helo!
KEDAI BARANGAN ANTIK DE JUAN
PAMPLONA, DISEMBER 1999
"Sia-sialah pemberitaan kami
dan sia-sia jugalah keyakinan kamu."
Maksudnya, kalau Jesus tak hidup semula,
gereja pun takkan wujud.
Berdosakah kalau tepuk tangan untuk paus?
Tak berdosa, tapi tiada dalam perintah keempat.
Maknanya boleh tepuk kalau nampak paus dalam TV?
Saya suka dia.
Kalau kamu suka dia, kamu boleh tepuk, tapi tak wajib.
Kalau ada dalam perintah, baru wajib bagi semua penganut Katolik.
Terima kasih, cikgu. Saya risau.
Cakap pasal paus, kelas kita dah tamat.
Jangan lupa hafal karol Krismas. Konsert dah dekat.
Kemas meja masing-masing.
Perkembangan kes Rocío Wanninkhof.
Ahli keluarga bercakap dengan polis dari balai ini
dan mengesahkan suspek yang membunuh remaja 19 tahun itu
ialah seseorang yang dikenali.
Betul itu.
Orang cakap kawan ibu dia yang muka garang dan berambut pendek itu.
Nenek, orang memang suka bergosip.
Siapa cakap?
Nenek tak cakap dia bersalah, tapi nampak sangat dia yang bunuh.
Dengan muka bengis dia itu. Tak syak lagi dialah pembunuhnya.
Dahlah macam lelaki.
Orang pun boleh cakap saya macam itu.
Yang saya nampak macam lelaki.
Keluarga mereka dah cukup menderita. Sekarang, ada pembunuh pula.
Kamu macam lelaki?
Tolonglah! Mengarut betul.
Muka kamu bersih macam orang baik-baik.
Dahlah itu!
Pergi matilah semua perempuan yang bengis,
hodoh dan nampak macam lelaki, okey?
Biar perempuan…
Nenek!
Sekejap, nek.
Adela.
Apa dah jadi?
Nenek!
Jangan bergerak.
Tengoklah.
Siapa lagi kalau bukan awak, Adela?
- Tengok. - Maaf.
Awak langgar saya. Awak rempuh saya ke tepi jalan.
- Maaf. - Jangan buat-buat bodoh! Tengok!
Nampak apa awak dah buat?
Maaf, Begoña. Saya leka bercakap dengan nenek saya.
- Nenek awak ada di dalam? - Awak okey?
Aduh! Biar saya telefon abang saya.
- Habis jahanam. - Helo.
Kami kemalangan.
Di Duque de Ahumada dan Cortes de Navarra.
Saya dengan nenek saya.
Cepat sikit.
Helo.
Awak dengar?
Awak okey?
Saya okey. Nenek di dalam kereta.
Kami akan periksa dia.
Saya periksa awak dulu.
Saya cakap saya okey!
Jangan kacau saya.
Kalau ada apa-apa berlaku, kami takkan bertanggungjawab, okey?
Nenek, saya naik kereta polis. Kami akan ikut ambulans ke hospital.
Kita jumpa di sana.
Okey, sayang.
Jangan risau, nek. Saya boleh teman dia.
FLEUR JAEGGY SWEET DAYS OF DISCIPLINE
Saya tak tahu awak dah balik.
Sejak September.
Saya patut datang jumpa awak, tapi saya sibuk sangat.
Ayah saya suruh saya urus semuanya dan…
Saya tak menang tangan.
Awak takkan balik lagi ke London?
Saya nak tinggal di sana,
tapi saya tahu saya kena balik.
Awak pun kenal ayah saya.
Saya harap dia bersara lambat sikit atau tak bersara langsung,
malangnya tidak.
Macam mana hidup awak di sana? Awak gembira?
Ya.
London tak pernah tidur.
Saya tak cakap Pamplona atau hidup kita di sini membosankan,
tapi Pamplona kita, Pamplona awak dan saya,
sangat kecil.
Ada 10 batang jalan dan 100 orang saja.
Sebab itu apabila sampai di London,
dunia terasa luas.
Malangnya, awak kena balik.
Ya, saya kena balik.
Adelina, ikut cakap doktor.
Jalan perlahan-lahan…
- Okey. - Sentiasa berteman.
- Itu cucu saya. - Tinggi dan cantik.
- Ya. - Okey, jom jumpa dia.
Kamu pergi mana?
Selamat petang.
Nenek dah balik?
Kamu pergi mana, Adela?
- Saya balik jalan kaki. - Kamu rasa itu normal?
Ayah, kami okey.
Saya stres. Saya cuma nak ambil angin.
Kamu suka ambil mudah.
Pergilah ambil angin. Tak payah balik.
Adela, betul cakap ayah.
Patutnya selepas selesai tadi, kamu terus balik.
Saya cuma pergi ambil angin. Maaflah.
Ibu dah masak. Pergi panaskan.
Selepas ini, jangan buat lagi.
Semua delegasi kerajaan dan sektor negeri akan ada jawatankuasa kecemasan,
tapi kita tak perlu risau tentang isu pepijat Y2K itu.
Kita tak boleh panik.
ESTROGEN
Ada orang datang! Boleh tolong buka pintu?
Saya Isabel Goñi, ahli terapi fizikal.
Saya nak jumpa Adelina Arrán.
- Ya, ada. Masuklah. - Ada?
Okey.
Oh, Tuhan. Beratnya. Macam angkat mayat.
- Awak siapa? - Adela. Maaf.
Gembira jumpa awak.
- Sebelah sana. - Sana?
Maaf buat awak tunggu.
Tak apa.
Di mana nak letak kot?
- Sangkut di sini. - Sini?
- Saya Isabel. Gembira jumpa awak. - Ya.
- Sini. - Okey. Sangkut ini sekali.
Sayang, tolong bawakan beg saya.
Ibu, ahli terapi ibu dah sampai. Nama dia Isabel.
Kenapa terbaring saja, Adelina?
Selepas saya siap pasang meja urut ini, awak kena bangun.
Kalau tak penat, jangan asyik baring saja.
Saya kena rehat. Saya baru terlibat dalam kemalangan.
Lagipun, saya dah 88 tahun.
Sebab itulah.
Kalau doktor tak suruh rehat, jangan rehat.
Kalau asyik baring, badan jadi malas.
Bangun. Paut leher saya.
Awak boleh, Adelina.
Mengiring. Bagus.
Makin lama, makin hambar.
Makanannya pun sama saja. Naik jemu dibuatnya.
Apa?
Ya, dia mula hari ini. Tengoklah nanti.
Skirt dan jaket itu satu set? Saya tak tahu pula.
Dulu, jarang pengantin pakai gaun putih.
Lagipun, seminggu sebelum itu, atuk saya meninggal.
Mod berkabung, tapi masih elegan.
- Ya. - Dengan set skirt dan jaket itu.
Adelina, toleh ke kiri macam tadi.
Lagi.
Sakit?
- Tak. - Tak?
- Tak sakit. - Okey, bagus.
Awak nampak cantik. Berseri-seri sangat.
Okey, dah siap.
Biar saya sarungkan selipar.
Nak tahu pasal tadi?
Biar saya panggil ibu saya. Dia tentu nak dengar.
Okey, jom.
- Ibu! - Wah!
Ringannya rasa.
- Yakah? - Ya.
- Baguslah. - Awak memang hebat, Isabelita.
- Syukur. - Dah siap?
Ya. Dia okey.
Otot dia tegang sebab terhentak
dan saya rasa sesi yang ditetapkan dah memadai,
cuma dia kena banyak bergerak.
Naik turun tangga dan sebagainya.
Dia suruh ibu pakai baju sukan
dan menari paso doble di Benidorm macam nenek-nenek di Madrid.
Terima kasih. Kami akan ikut nasihat awak.
Bagus.
Tiada sesiapa boleh paksa ibu. Suka hati ibulah nak buat apa.
Awak okey?
- Ya. - Awak yang bawa kereta, bukan?
- Doktor dah periksa? - Taklah, saya pegang saja.
Awak pegang sebab sakit.
Biar saya tengok.
Tak apa, saya okey.
Yalah, okey sangat.
Boleh saya tengok sekejap?
Biarlah dia tengok.
Dengar cakap nenek.
Nenek dan ibu tunggu di luar.
Jom, Cruz.
Duduklah.
Buka butang kardigan awak.
Duduk tegak. Saya nak tengok belakang leher awak.
Sebelah sini, bukan?
Ya.
Biar saya tengok.
Kena rendah sikit. Buka satu butang lagi.
Okey.
Saya urut perlahan-lahan.
Kalau sakit sikit atau sakit sangat, beritahu saya.
Toleh ke kiri.
Sakit?
Tegang sikit, tapi tak sakit.
Bagus.
Kenapa?
Nah. Kuat sangatkah?
Awak okey?
Pandangan kosong itu
Tercari-cari benda yang sama sepertimu
Untuk belajar sesuatu dalam hidup
Untuk memahami cinta
Untuk kenal pahit manis kehidupan
Untuk memahami
Untuk belajar sesuatu dalam hidup
Untuk memahami cinta sepenuhnya
Mimpi jadi kenyataan
Masuklah.
Saya nak balik. Saya kena pergi kerja.
Apa? Sekejap. Maaf, tak dengar.
Saya suka Mónica Naranjo dan menyanyi tak ingat dunia.
- Awak cakap apa tadi? - Saya nak balik.
Duduklah sekejap. Teman saya minum bir.
Lain kali. Saya belum makan.
Bir ini tinggi karbohidrat.
Mengenyangkan.
Okey, tapi setin saja.
Minum.
Sedapnya.
- Awak okey? - Okey.
Saya dengar awak kemalangan.
Sikit saja.
Awak langgar Begoña Gómez-Arellano, bukan?
Ya, dia mengamuk macam orang gila.
Dia memang gila.
Nasib baik abang dia datang tolong.
- Yang baru balik dari London itu? - Ya. Santi.
Dia baik sangat.
Setiap yang berlaku ada hikmahnya.
Apa awak nak buat Krismas nanti?
Awak tahu orang Pamplona panggil saya apa?
- Saya tahu. - Yakah?
Si Kuda.
Boleh tahan juga mulut orang Pamplona.
Hari itu, saya dapat tahu ada orang panggil saya
Ibu José María.
- Apa? - Bayangkan.
Seriuslah?
Itulah ceritanya.
Macam hidup pada abad ke-16.
Orang masih tak boleh terima perempuan tinggi dan lelaki lembut.
Saya terpaksa maafkan mereka sebab itu kerja saya,
tapi awak tak perlu.
Bukan semua orang macam itu.
Yakah?
Ya, masih ada orang yang baik di Pamplona.
Siapa? Cuba awak beritahu Ibu José María.
Boleh, tapi lain kali.
Saya kena pergi.
Amboi, berahsia pula! Pergilah.
Awak memang ada gaya.
Terima kasih bagi bir.
Encik Gómez-Arellano cuti minggu depan.
Telefon nanti untuk tetapkan tarikh.
Terima kasih.
Mamen, mana borang yang saya minta tadi?
Sekejap.
Adela? Apa awak buat di sini?
Dah empat tahun saya kerja di kedai barangan antik ayah saya,
tapi saya tak usik gaji saya.
- Saya ingat nak melabur. - Bagus.
Rugilah kalau simpan duit dalam bank.
Berapa jumlahnya?
Lebih kurang enam juta.
Banyak itu.
Awak pernah terfikir nak beli rumah? Bayar deposit?
Tak pernah.
Okey.
Tahap risiko?
- Paling minimum. - Baiklah.
Saya cadangkan skim hutang awam.
Faedahnya rendah, tapi selamat.
- Macam mana? - Ikut awaklah.
Okey.
Kami akan sediakan dokumen untuk awak sain.
Awak tak perlu buat apa-apa.
Serahkan kepada saya.
Hai, Adela.
Maaf, saya tak tahu awak di dapur. Saya nak minum air.
Ya, masuklah.
Biar saya ambilkan.
Terima kasih.
Awak nak kopi?
Saya baru nak bancuh.
Boleh juga. Jadual saya penuh pagi ini.
Adela, saya minta maaf pasal hari itu.
Saya tak berniat nak buat awak rasa tak selesa.
Maafkan saya.
Saya tak biasa kena sentuh dan…
Saya pun nak minta maaf.
Saya yang terlalu bersemangat dan langgar batas.
Tak apa, awak cuma nak tolong.
Kalau awak perlukan apa-apa untuk pastikan semuanya okey,
beritahu saya, okey?
Kita akan cari jalan untuk pastikan awak selesa.
Saya tak pandai jaga batas, tapi cekap buat kerja.
Saya tak suka tengok orang lain sakit.
- Okey, nanti saya beritahu. - Okey.
Adela, cepat siap dan ikut ayah kamu.
Awak nak sambung lagi atau dah selesai?
Dah selesai. Saya pergi kemas barang dulu.
SELAMAT HARI KRISMAS 1999
Okey.
Tangan ini dah siap.
Saya dah nak balik.
Ya, saya dengar awak jalan.
Maaflah sebab bising macam lori sampah.
Awak…
Awak tahu kedai video Casablanca itu?
Saya simpan ini di kereta dulu.
Fucking Åmål!
Filem ini comel sangat macam…
Macam filem Disney arahan Fassbinder, tapi ada lesbian.
- Saya tak pernah tengok. Tahun bila? - Tahun lepas.
Alangkah bagusnya kalau filem ini keluar tahun 90-an.
Kita cari filem apa sebenarnya?
Joan of Arc.
Filem senyap. Posternya hitam putih.
Dia pakai mahkota rotan, rambut pendek dan menangis.
Cantik sangat.
- Maria Falconetti. - Ya! Maria Falconetti.
Ya, saya lupa nama dia.
Filem itu hebat. Saya suka.
Filem itu sempurna.
Bukan setakat filem, tapi doa.
Ya, betul itu.
Dengan pandangan mata dia itu…
Sepanjang filem itu, dia buat kita rasa bersalah.
Meremang bulu roma.
Filem lain sibuk nak pecah panggung, tapi Dreyer tak kisah pun.
- Sangat spiritual dan… - Ya.
- Dramatik! - Dramatik!
Ya, itulah dia.
Awak boleh tengok saya berlakon teater.
- Teater? - Ya.
Saya pelakon.
Saya jadi ahli terapi untuk sara hidup dan saya pandai buat kerja.
Kalau tak kerja, tiada duit.
Di mana teater itu?
Malam Khamis ini di ENT, di pekan lama sana.
Awak tahu? Kami buat teater Joan of Arc.
- Nanti saya datang. - Saya…
Jangan letak harapan terlalu tinggi.
Kami buat suka-suka saja dan saya bukan Falconetti.
Sekurang-kurangnya, awak bercakap.
Ya, saya akan bercakap.
Okey.
Dah lambat. Saya kena pergi.
- Okey. - Awak boleh balik sendiri?
Ya, sayang. Jangan risau.
Sayanglah, Cruz.
Kalau nak sedap, kena panggang seekor atau separuh.
Awak pun tahu saya tak suka tengok mukanya.
Okey, saya potong kecil-kecil.
- Nah. - Terima kasih.
- Berapa? - 1,500 saja.
- Nah. - Okey, cukup.
Bai. Selamat bercuti.
- Awak pun sama. - Okey, jom balik.
Siapa lagi?
- Ibu. - Apa?
Saya nak jumpa doktor.
- Kamu okey? - Ya.
Pasal kemalangan itu?
Sampai rumah nanti, ibu telefon Luis.
Ibu teman kamu.
Tak payahlah. Pemeriksaan rutin saja.
Saya nak buat pemeriksaan, tapi bukan dengan Dr. Etxeberría.
Adela, dia kenal kamu sejak kamu lahir. Dia kenal keluarga kita.
Saya nak jumpa pakar ginekologi.
- Jumpa lagi. - Bai.
Ada apa-apa yang ibu patut tahu?
Tiada apa-apa.
Saya dah 26 tahun, tapi tak pernah datang bulan.
Habis itu, kenapa nak jumpa doktor?
Kalau tiada apa-apa simptom pelik, tak payahlah buat pemeriksaan.
- Dah tua, lainlah. - Ibu.
Saya nak ajak ibu temankan saya, tapi saya boleh pergi sendiri.
Tak payahlah cakap macam itu. Ibu tahu kamu dah besar.
Saya kena telan pil estrogen sejak umur saya 15 tahun,
tapi saya tak tahu sebabnya.
Kamu perlukannya sebab masalah kamu.
Masalah apa?
Saya tak boleh mengandung, tak datang haid dan perlukan estrogen.
- Kenapa? - Tiada apa-apa, Adela.
Kita bincang selepas makan malam esok.
Ibu, jangan lupa.
Jangan makan kambing banyak sangat, okey?
Masuklah.
Bagus. Biar mak cik tengokkan ibu.
Okey, sambung nanti. Bai.
Pukul.
José.
Sebelum awak jadi paderi,
awak pernah jatuh cinta?
Pukul perlahan-lahan. Takut tumpah.
Okey.
Tuang semua.
Sedapnya.
Rasa.
Sedap sangat. Kentangnya lembut.
Biarkan sekejap. Jom ikut saya. Saya nak tunjuk sesuatu.
Tengok.
Apa ini?
Tunggu.
Okey, ini dia.
Wah!
Apa ini?
- Apa ini? - Skandal.
Skandal seorang lelaki.
Kalau awak gila, telefon saya. Kalau awak tak gila…
- Apa boleh buat? - Apa boleh buat?
Nama dia Alonso.
Apa jadi dekat dia?
AIDS, macam orang lain.
Awak dan dia…
Ya.
Dialah cinta hati saya.
Saya tumpang simpati.
Terima kasih.
Awak pula?
Saya nak jumpa Santiago Gómez-Arellano esok.
Baguslah macam itu,
tapi bukan sebab itu saja awak datang.
Awak cakap masih ramai orang yang baik di Pamplona.
- Siapa? - Ahli terapi fizikal nenek saya.
Saya tak faham.
Saya patut jumpa dia sekejap lagi.
Awak pernah baca Henry and June?
Tak. Siapa penulisnya?
Anaïs Nin.
Seorang bidadari yang menulis macam syaitan.
Dia tidur dengan ramai lelaki antara dua perang dunia.
Hebat sangat. Saya suka dia.
Awak pun tentu suka dia. Tengok ini.
Baca.
"Indahnya dapat mencintai dan bebas pada masa yang sama."
Saya bukan perempuan Perancis di Montparnasse pada tahun 30-an.
Saya cuma katekis dari Pamplona.
Katekis dari Pamplona, awak kena baca dulu buku ini.
Selepas itu, kita sembang.
Semasa umurku 13 tahun,
aku dengar suara Tuhan berbisik untuk bantu dan bimbing aku.
Suara itu
muncul pada satu tengah hari…
pada musim panas,
di taman ayahku.
Sejak saat itu, aku tak pernah rasa sunyi atau lemah.
Aku tak lagi takut akan penilaian manusia.
Demi Tuhan, aku terima api yang memamah tubuhku ini dan mati.
Simpanlah abuku.
Suara malaikat mengisi segenap ruang hatiku.
Oh, Tuhan! Sayang! Awak datang!
- Macam tak percaya! Awak suka? - Ya.
- Tipulah. - Tak.
- Awak tak suka. - Saya suka!
Betul ini?
Tolonglah! Dah tentulah dia suka.
Dia cakap dia suka.
Jom pergi minum!
Saya Ane.
Saya Adela. Gembira jumpa kamu.
- Kami tahu nama awak. - Hei!
Macam mana? Awak nak ikut kami minum?
Nah!
Segelas saja, okey?
Apa? Jangan mengada!
Awak dari mana?
Satu, dua, tiga!
Sedap?
Budak bodoh itu tanya saya,
"Itu darah betulkah, cikgu? Kita kena minumkah?"
Saya jawab, "Itu bukan darah betul, Javier.
Janganlah bodoh sangat."
Saya tak cakap dia bodoh.
Saya terangkan pasal transubstansiasi dan perbuatan baik,
tapi dia menangis teresak-esak.
- Saya tak tahu lirik! - Apa?
- Liriknya! Saya tak tahu! - Lirik apa?
Awak nak masuk?
- Tunggu di sini. - Okey.
Jom.
Lukisan ini tiada nama, awal abad ke-20.
Pelukisnya tiru gaya Guido Reni.
Cantik.
Nampak bahagian putih ini? Hampir seluruh muka.
Apa itu? Itu topeng yang asli?
Ya, mereka hantarnya ke sini untuk dibaiki.
- Apa? - Dah jadi tradisi.
- Hati-hati. Takut pecah. - Okey.
Hati-hati.
Isabel, tolonglah.
Isabel…
Dahlah itu, Isabel. Tolonglah.
Dah sedia nak beraksi?
Cukup itu. Tanggalkan.
Hebat gila.
Apa?
Habis comot terkena celak Lucía semasa dia cium pipi awak.
Sesuai dengan awak.
Oh, terkejut saya!
Terkejut saya dibuatnya.
- Helo? - Adela?
Apa kamu buat di kedai tengah malam ini? Kamu okey?
Saya okey, ayah. Saya cuma nak siapkan kerja.
Jesús yang bawa teksi itu nampak pintu terbuka,
jadi dia telefon ayah.
- Tunggu dulu. - Apa?
- Terima kasih. - Apa kamu cakap, Adela?
Adela? Kamu dengar? Balik sekarang.
Adela, dah pukul 12.15 tengah hari.
Santiago ada dengan ayah. Dia datang nak jemput kamu.
Memandangkan kita dah mabuk, saya nak tunjuk sesuatu kepada awak.
Wah!
Mana awak dapat?
Saya yang lukis kulit album ini.
Gila, bukan?
Tengok. Javierada 1988.
Tengok ini.
Ada Fran, ada Maite, yang buka kantin itu,
yang ini…
- Itu? - Siapa nama dia?
- Eusebio. Sebi. - Sebi! Yalah!
Wah!
- Rindunya zaman sekolah. - Ya.
Awak nak tahu apa yang saya takkan lupa?
Awak, tengah-tengah malam,
pegang secawan apa entah, di depan pintu rumah perlindungan itu.
Teh kamomil.
Saya masih minum. Nenek yang ajar.
Saya intai awak dari tingkap. Awak nampak 20 tahun lebih tua.
JUMPA LAGI TAHUN DEPAN
Saya…
Apa?
Saya suka awak.
Kalaulah sejak dulu awak beritahu saya.
Saya bodoh, Adela, macam lelaki lain.
Tak, Santi.
Awak ada status.
Lebatnya! Lari!
Lari. Sini.
Adela, saya suka awak.
Saya harap masih belum terlambat, tapi kalau awak tak kisah…
Saya tak tahu.
Maaf.
Saya kena pergi.
- Selamat Hari Krismas, Adela! - Selamat Hari Krismas.
Lembutnya daging ini.
Mikel jual daging berkualiti.
- Betul. Sedap. - Memang sedap.
Tunggulah Misa Tengah Malam nanti.
Misa pertama Paderi José.
Berkatkah kalau paderinya gay?
Macam mana dia boleh jadi paderi?
- Biskop yang pilih dia. - Ya.
Mereka bergurau saja.
Tak kelakar.
Biar ibu basuh.
Tepi sikit.
Kamu lap.
Adela, kebelakangan ini, ibu tahu ibu asyik marah kamu,
tapi ibu cuma risau pasal kamu.
Ibu takut.
- Nah. - Ibu.
Saya mesti jumpa pakar.
Tak habis lagi pasal itu?
Dahlah, biar saya basuh.
Suka hati kamulah.
"Apabila semangatku lemah, Kaulah yang mengetahui jalanku.
Toleh ke kanan dan lihat. Tiada sesiapa yang mengenalku."
Tiada perlindungan bagiku.
Tiada sesiapa yang peduli akanku.
Aku mohon kepada-Mu.
Selamatkanlah aku daripada mereka kerana mereka bukan lawanku."
ANAÏS NIN HENRY AND JUNE
1 MESEJ DITERIMA
"Selamat Hari Krismas.
Ada parti kostum di bar hari itu pada Malam Tahun Baharu.
Awak nak datang? Saya nak jumpa awak.
Isa."
Beberapa jam saja lagi, kita akan tinggalkan tahun 1999.
Kita akan tahu kebenaran di sebalik isu Y2K yang diperkatakan
dalam beberapa minit pertama tahun 2000.
Alamak.
- Helo. - Adela, saya ini, José.
Saya nak jumpa awak.
Ikut saya.
Pergi mana? Saya kena balik untuk makan malam.
Saya tahu. Jom.
Apa ini? Belum tengah malam dah mabuk.
Setiap kali rasa sunyi, saya akan duduk di sini dan tengok mereka.
Saya tak pernah masuk, tapi saya seronok tengok gelagat mereka.
Saya anggap mereka macam keluarga saya sendiri.
- Mereka nampak gembira. - Ya, mereka memang gembira.
Tiada yang lebih menggembirakan daripada berada di tempat kita,
bersama orang-orang yang macam kita.
Apa cerita?
Santiago cium saya.
Saya suka.
Suka sangat,
tapi apabila saya pejam mata,
wajah dia saja yang ada dalam fikiran saya.
Ahli terapi fizikal itu, betul?
Ya. Isabel.
Apabila dengan Santiago,
saya rasa cantik,
tapi apabila dengan Isabel,
saya rasa bebas
dan saya tak pernah rasa bebas.
Saya rasa macam hidup dalam bayang-bayang, José.
Sendirian.
Saya tak peduli.
Pasal tubuh saya, kemandulan saya,
ubat-ubat itu…
Semua yang saya tak tahu pasal diri saya.
Sekarang, saya nak hidup bebas!
Sekarang, saya nak disentuh.
Saya nak disentuh sepuas-puasnya. Awak faham?
Saya takut memikirkan yang saya akan miliki hidup sendiri.
Adela, sayang,
hidup adalah keghairahan.
Daripada Jesus kepada Mónica Naranjo.
Kalau awak pendam keghairahan itu, sia-sialah awak hidup.
Sentimen jadi kebencian.
Awak tak boleh hidup dalam kebencian.
- Itulah hidup saya! - Buangnya.
Sekarang.
Esok.
Jangan tangguh.
Awak tak cukup takut.
Awak patut lebih takut.
Lebih ghairah. Lebih segalanya.
Dengar sini.
Selepas…
Selepas Alonso mati…
dunia saya jadi gelap gelita.
Saya rasa sangat takut.
Takut sangat,
tapi dengan kenangan kami,
apa yang saya lalui sebelum kenal dia,
risiko yang saya ambil dan dosa-dosa yang saya buat,
yang buat saya sangat gembira,
menyelimuti dan menemani saya.
Ia menenangkan saya.
Semasa saya di titik paling rendah,
Tuhan muncul dan pimpin saya pulang ke pangkuan-Nya.
Bum!
Dia isi segalanya.
Segala-galanya.
Saya rasa macam…
Macam romen dengan semua lelaki yang saya kenal serentak.
Sejujurnya, saya masih rindukan Alonso.
Saya masih sedih sebab kehilangan dia,
tapi saya dah tak keseorangan.
Di gereja, saya hambakan diri untuk Dia,
tapi apabila tengok pintu bar itu,
saya nampak Dia.
Selamat Tahun Baru, sayang!
Masalahnya, saya tiada semua itu.
- Saya tiada apa-apa. - Carilah.
Awak kena cari. Buat silap.
Buat dosa.
Awak tahu apa yang awak kena buat.
Buatlah. Puaskan hati awak.
Lantaklah apa orang nak cakap.
Awa kena lari tinggalkan tempat ini. Ikut kata hati awak.
Pergilah, sayang.
Buatlah.
Selamat Tahun Baru, José.
Selamat Tahun Baru.
Hei!
Adela!
Sinilah! Minum!
Isa.
Apa?
Adela!
Tunggu! Adela, tunggu!
Adela!
Adela, tunggu!
Adela, tunggu! Kenapa ini?
- Saya nak balik. - Okey, dengar dulu.
Saya tiada apa-apa dengan dia. Kami bukan…
Saya nak sangat jumpa awak. Percayalah.
Saya yang salah, Isabel. Tak apa, saya nak balik.
Selamat Tahun Baru!
Selamat Tahun Baru 2000, semua!
Hai, Adela.
- Boleh nenek masuk? - Boleh. Masuklah.
Ini gambar mak cik nenek, Marga, dan kakak sulung nenek, Ernestina.
Semoga roh dia tenang.
Orang gelar mereka gadis maco.
Mereka tak boleh mengandung atau datang bulan.
Badan mereka tinggi dan tegap.
- Macam saya. - Ya.
Macam kamu.
Ibu tak pernah cerita.
Ibu kamu sayang kamu,
tapi dia hidup dalam ketakutan sejak kamu lahir.
Dia dah buat yang terbaik dengan apa yang dia tahu.
Macam nenek dan kami semua.
Mereka gembira?
Kadang-kadang gembira, kadang-kadang sedih.
Kami buat mereka lebih menderita.
Mereka tak kahwin, tapi mereka dapat harta pusaka.
Lelaki tak datang ke rumah mereka.
Ada bagusnya,
tapi hidup mereka sunyi.
Bijaknya nenek.
Tak cukup bijak.
Sekarang, nenek faham perasaan mereka,
tapi dah terlambat.
Kalau ada orang panggil kamu Si Kuda lagi selepas ini,
ingat kamu berasal daripada keturunan gadis maco.
Tak jelas sangat, tapi kalau tengok dinding mukosanya,
ada kesan parut.
Saya tak perasan pun, Ángel.
Hasilnya menakjubkan.
Itu saja, Adela. Awak boleh bangun.
Kalau ada apa-apa, beritahu saya.
Terima kasih, Ángel.
- Bai. - Apa-apa nanti saya beritahu.
Siaplah dulu. Saya tunggu di pejabat.
Macam ini, Adela.
Saya akan cuba jelaskan sebaik mungkin.
Awak tak datang bulan dan tak boleh mengandung
sebab awak tiada rahim.
Awak lahir tanpa rahim dan ovari.
Sebaliknya, awak ada gonad dalaman.
Gonad dalaman?
Testis.
Ya, tapi tak turun.
Testis bayi lelaki turun pada trimester terakhir kehamilan.
Tunggu dulu, doktor.
Bayi lelaki? Saya tak faham.
- Apa maksud doktor? - Okey.
Saya tak cakap awak lelaki.
Awak ada vagina, tapi pendek.
Semasa pemeriksaan tadi, kami sahkan
yang mungkin semasa lahir, klitoris awak terlebih besar
dan awak jalani pembedahan untuk ubah rupa alat kelamin awak.
Hasilnya sangat menakjubkan.
Memang macam itukah selalunya?
Dalam kebanyakan kes.
Ibu bapa awak mesti dah bincang dengan doktor sebelum buat keputusan.
Itu prosedur biasa dalam beberapa kes interseksualiti.
- Interseksualiti? - Ya.
Adela, ada banyak kes macam awak.
Gonad dalaman itu masih ada?
Tak.
Doktor dah buang semasa awak remaja.
Biasanya untuk elak tumor atau patologi lain.
Saya pernah dibedah semasa umur saya 14 tahun,
tapi mereka cakap sebab hernia.
Mungkin betul awak ada hernia
dan ia dibuang sekali semasa pembedahan itu.
Mereka kasi saya.
Istilah itu agak ekstrem, Adela.
Mereka patut beritahu awak
dan doktor awak patut buat pemeriksaan susulan, tapi…
- Saya takkan guna istilah itu. - Itulah hakikatnya.
Apa saya nak buat?
Lupakan saja semua itu dan teruskan hidup macam biasa.
Awak boleh buat pemeriksaan di sini.
Apa jadi kalau saya tak makan estrogen?
Saya tak syorkan. Badan awak perlukan hormon.
Kalau saya tak dibedah dan makan hormon, saya akan jadi apa?
Siapa saya yang sebenarnya?
Jangan, Adela.
Jangan.
Jangan tinggalkan ibu.
MADRID, JUN 2000
"Dah lama awak tak telefon.
Saya harap awak sihat dan dah jadi bos di bar itu.
Saya rindu awak.
José.
"Nota: Saya mimpi pelik.
Saya berada di dimensi lain,
dikelilingi api keghairahan yang mengasyikkan.
Tiba-tiba, ada malaikat atau entah apa muncul."
Kes Wanninkhof dikenali sebagai kes ibu tiri pembunuh
dan menimbulkan kemarahan dalam kalangan masyarakat.
Semasa María Dolores dipindahkan,
Pengawal Awam dan Polis Fuengirola
terpaksa tingkatkan keselamatan untuk elak dia dibelasah.
Tak habis-habis menipu! Kasihan dia.
Mereka kambing hitamkan dia.
Ibu budak perempuan itu asyik burukkan dia.
Dia gila sebab anak dia dah mati.
Lagipun, dia pendendam.
Jangan main-main dengan orang yang teraniaya.
Apa pendapat awak?
Di mana-mana pun, kalau orang ramai mengamuk,
biasanya ada orang tak bersalah yang jadi mangsa.
Dengar itu, Isidoro.
Saya penat ambil pesanan sejak pagi.
- Awak nak apa-apa lagi, Patri? - Tak.
- Berapa semuanya? - Dua tapa dan sebotol Coke?
Lima ratus lima puluh.
A. D., kalau tiada kerja, jumpa saya sekejap.
Jumpa lagi.
A. D., dah banyak kali saya minta kad pengenalan awak.
Kalau majlis datang, habislah saya.
Saya tak nak ulang.
Awak mesti bawa esok. Kalau tidak, saya cari orang lain.
Maaf.
Nak saya tolong?
Tak apa, tak susah pun naik tangga.
Nah, ini ubatnya.
Awak kena kencing.
Suruh Antonio basuh pelir dia bersih-bersih.
Okey, terima kasih.
Dah mula nampak kesan testosteron?
Dua kotak.
Biar lebih, jangan kurang.
- Tiada preskripsi lagi? - Tiada.
Saya boleh jual dekat awak,
tapi awak patut minta preskripsi daripada doktor.
Nah, ini dia. Kesannya serta-merta.
Ramai pelakon filem lucah yang dulunya langsung…
Inilah rahsia mereka.
Dua bulan saja. Tengoklah.
- Bai. - Bai.
Hai.
Dah lama saya tunggu. Awak memang tak tahu malu.
Jantan tak guna. Silap hari bulan, saya mati makan hati.
- Nak pergi mana? - Sinilah.
Nak pergi mana?
Helo?
Adela? Kamukah itu? Kamu okey?
Cakaplah, nak.
- Selamat tengah hari. - Hai.
- Awak okey? - Ya, saya okey.
Saya tidur dulu.
A. D., boleh kita cakap sikit?
Lain kali saja. Saya penat.
A. D., kami dah cuba.
Kami faham mungkin awak ada masalah,
tapi saya dan Ángela tak selesa dengan sikap dan pembawaan awak.
Kami cuba nak rapat dengan awak.
Kami minta maaf, tapi mungkin awak patut pindah.
Kalau awak tak selesa, beritahulah, tapi jangan diam saja.
Saya tak suka macam ini.
Oh, Tuhan.
Sebab ini saja?
Sebab ini awak tak nak cakap dengan kami selama ini?
Seriuslah?
Maaf.
Maaf? Kenapa awak nak minta maaf?
Awak ingat nama sebenar saya Gato? Kucing?
Awak ingat ibu saya ada lapan puting dan mengiau?
Tak.
Awak ingat kami ini apa?
Saya bawa balik lelaki, perempuan, lelaki dan perempuan…
- Apa-apa saja. - Dia?
Dia tak tahu pun anak itu anak siapa.
Yang pasti, salah seorang daripada tiga itu.
Dua budak kampung saya dan hipi Jerman yang tinggal di gua.
- Rasanya. - Harap-harap bukan saya.
A. D., sayang,
kami tahu.
Kami dah agak dan kami tak kisah.
Sebab itu kami terima awak.
Awak penyewa tepat untuk rumah pelacur ini.
Betul, sayang?
Di rumah dia ada buku-buku yang boleh dipersoalkan oleh gereja.
Betulkah dia paderi? Walaupun dia gay?
Dahlah baik, kacak pula itu.
Saya suka.
Saya masih teruja pasal kedai antik itu.
Sekarang, baru saya faham.
Saya meluat sebab awak terlalu menarik.
- Okey. - Dah kenyang?
Apa cerita kamu?
Siapa nama sebenar awak, Gato?
Kita belum cukup rapat.
Saya dari Tacoronte, Tenerife.
Besarnya sendawa, Tuan Marquis.
Saya kerja di rumah. Masukkan jemputan di dalam sampul,
pasang pen dan apa-apa saja.
- Keluarga awak? - Lebih kurang macam awak.
Mereka sayang saya.
Saya boleh balik bila-bila masa saja,
tapi saya terpaksa korbankan semuanya.
Awak pula?
Ayah saya tukang kayu, seorang fasis yang fanatik.
Ibu saya pula,
seorang perempuan yang sangat cantik dan bijak,
tersilap kahwin dengan binatang.
Saya cuma cakap dengan dia, bukan binatang itu.
Awak pemulih seni, bukan?
Pegang macam berus.
Hisap seolah-olah awak baru terlepas daripada janji yang awak tak nak tunaikan.
Macam itulah.
Sini.
Ambil gambar.
Cantik.
Kali pertama hisap ganja?
Saya lupa nak beritahu sesuatu yang penting tadi
sebab banyak sangat drama di rumah.
Saya kena buang kerja hari ini
dan saya mampu bayar sewa dua bulan saja lagi.
Hidup kami penuh dengan ketidakpastian.
Dua bulan itu lama. Awak akan dapat kerja baharu.
Betul itu.
- Okey, masuklah. - Jom.
Bagus.
Jangan harap, sayang.
Malam ini bab pertama kita untuk tebus masa yang hilang.
Ikut saya.
Sesuatu yang sementara Penuh kepura-puraan
Kawan-kawan saya.
Seperti kilat
Yang boleh membunuhmu…
Alana!
Apa khabar?
Awak nampak cantik. Dah lama tak jumpa.
Sambung nanti. Saya nak kenalkan dia.
Okey.
Yogurina, banyaknya tetek awak.
Rasa macam susu. Hai.
Yang boleh membunuhmu…
Roberta!
Sayang.
Dia itu gila syahwat.
La Prohibida.
Cukuplah itu. Terima kasih.
Jom tegur dia. Dia kawan saya.
Prohibida!
- Hai. - Hai!
Siapa kuira ini?
Nama saya A. D.
- Ade? - A. D.
Oh, Ad! Macam iklan.
Kalau nak jual barang, kenalah buat iklan.
Kamu nak apa-apa? Telur goreng?
Tak apa, semua cukup.
- Jumpa nanti? - Okey.
Dia akan goreng betul-betul.
Minum?
Cris.
- Helo, Kitty! - Hai, puteri.
- Apa khabar? - Awak?
- Nak minum apa? - Dua vodka dengan lemon.
Kuira baharu lagi?
Apa khabar? Saya Cristi.
- Selamat datang. - Tuang lagi. Jangan kedekut.
Kitty, saya terlalu manjakan awak.
Terima kasih, sayang.
Bagi saya rokok itu. Saya mengantuk.
- Okey. - Berseronoklah sepuas-puasnya!
Tangan saya ada dua saja!
Sabarlah sikit, okey?
Mereka panggil saya kuira.
Jilat.
"Kuira" ialah satu-satunya perkataan
yang bersifat mufrad, jamak, maskulin, feminin, neutral…
"Kuira" ialah impian.
Saya tak rasa macam itu.
Apa?
Dengar sini, kuira!
Biar saya tunjuk sesuatu yang awak tak tahu!
Nampak?
Saya tak cakap dengan kamu.
Lagu saya.
Awak nak menari?
Tumpang lalu! Ini lagu saya!
Kau
Apa yang kau perlu buat
Hanyalah
Bersiap dan keluar
Dengan orang-orang moden
Dan menari di disko
Kau patut ada
Sijil berhenti sekolah
Di sini, awak bebas jadi diri sendiri.
Awak nak menari?
Kalau kau nak berjaya dalam hidup
Apa yang kau perlu buat
Pakai kot terbalik
Apa yang kau perlu buat
Daftar kursus bahasa Inggeris
Apa yang kau perlu buat Apa yang kau perlu buat
Apa yang kita perlu buat sebenarnya
Kita perlu ada gaya tersendiri
Jangan sesekali putus asa
Jangan takut dengan kata-kata orang
Paling penting Kukuhkan tali persahabatan kita
Sekejap.
Awak tahu siapa yang saya maksudkan?
Saya cakap pasal resin sintetik Jackson Pollock.
- Awak tahu? - Entahlah. Awak macam ensiklopedia.
Selamat pulang.
- Selamat malam. - Selamat malam.
Sinilah. Jangan tidur seorang-seorang.
Apa?
Jomlah tidur dengan saya.
Ramón Vicente.
Gato.
Itulah nama sebenar Gato.
- Siapa itu? - Saya ini, Patricia.
- Turun sekarang. - Patricia?
Awak nak apa? Siapa bagi alamat saya?
Isidoro.
Syukurlah saya yang datang. Dia mengamuk.
Beritahu dia saya minta maaf, tapi saya takkan balik ke bar itu lagi.
Relakslah, A. D. Pergi lantak dengan Isodoro itu.
Saya nak jumpa awak.
Okey, terima kasih,
tapi situasi saya rumit sekarang.
Banyak benda nak fikir, jadi saya kena tidur.
Awak perlukan kerja dan kad pengenalan.
Pegang ini.
Awak nak pergi mana?
Saya tak boleh bagi awak kad pengenalan, tapi saya boleh bagi kerja.
Awak langsung tiada bakat jadi pelayan,
tapi saya tahu awak budak yang baik dan beradab.
Sebelum ini awak kerja di mana?
- Kedai antik ayah saya. - Nampak? Terbaik!
Saya perlukan orang macam awak.
Saya akan bayar lebih 25,000 peseta berbanding Isidoro.
Apa kerjanya?
Kerja di cawangan Bank Caja Madrid.
Awak jadi bodoh sebab minum banyak sangat semalam.
Saya tak nak nampak kurang ajar.
Saya ini pelacur, bukan fasis.
Awak boleh terus terang saja.
Saya takkan tidur dengan sesiapa demi duit.
Kita nak pergi mana? Nah, beg awak.
Saya tak kisah awak tidur dengan siapa.
Kerja awak cuma dua.
Pertama, jaga kaunter,
tapi bukan sembarangan kaunter.
Kedua, jadi pembantu peribadi saya.
Kenapa awak nak tolong saya?
Sebab di bar itu, awak saja yang tolong saya turun tangga.
Teksi! Okey, jom.
Awak mula sekarang. Ikut saya ke klinik.
Tunggu, Patricia. Saya nak mandi dan sarapan dulu.
Tak sempat. Awak okey.
Awak nampak macam gigolo Pasolini. Jom.
Saya perlukan kad pengenalan awak untuk dokumentasi.
Itu KP awak, bukan?
Ya.
Terima kasih.
Dah sampai.
Selamat pagi, Patricia. Sihat?
- Pagi. - Hai, Patricia.
- Tunggu mereka panggil. - Okey.
Hilang sakit-sakit badan.
Baguslah macam itu.
Saya terjaga sebab dengar dengkur sendiri.
Itu pun awak.
Saya pergi tahan teksi dulu. Saya tunggu di luar.
Apa okey?
Pagi-pagi buta dah keluar.
Saya dah dapat kerja.
Betulkah?
Cepatnya.
Baguslah.
Di mana?
Dengan salah seorang pelanggan bar itu.
Kita memang kena cari duit. Amadeo nak naikkan sewa.
Empat puluh ribu peseta. Sial punya orang tua.
Susahlah, Ángela. Saya pun sama.
Kita sambung main nanti, okey?
Saya nak kena pergi kerja.
Boleh tukarkan lampin dia selepas dia sendawa?
Semuanya ada di dalam laci bawah di bilik Ángela.
Masuk saja.
Semua okey?
Ya.
Sebelum buka pintu, awak mesti periksa butiran janji temu.
Siapa kliennya, siapa yang akan layan mereka,
di bilik mana dan apa yang mereka perlukan.
Ambil kot dan barang-barang mereka.
Kemudian, simpan di dalam almari di depan kaunter.
Di sinilah tempat kerja awak.
Biasanya, klien akan telefon untuk dapatkan perkhidmatan kita.
Awak boleh tanya nama mereka sekali saja dan jangan sesekali ulang.
Faham?
- Saya kena tanya apa mereka nak… - Jangan.
Jangan tanya.
Semua klien baharu mesti jumpa dengan saya dulu.
Mereka akan beritahu saya fetisy dan fantasi mereka.
Kalau tak tahu, saya akan bimbing mereka.
Ini bilik Versailles.
Puan Vega kerja di sini.
Jom.
Ini bilik perubatan.
Puan Altair kerja di sini.
Bilik ini digunakan untuk…
Jangan sesekali…
Ingat ini, A. D.
Jangan sesekali menilai mereka yang datang ke sini.
Bukan senang nak jujur dengan diri sendiri dan akuinya kepada orang lain.
Itu suci.
Saya kerja di sini, di dalam penjara ini.
A. D.
Awak mesti ingat.
Sebaik saja awak masuk ke sini sampailah awak keluar,
awak mesti panggil saya Cik Feli atau Puan Feli.
Okey.
Ini bilik persalinan. Sebelum masuk, ketuk dulu.
Hari itu, dia suruh saya pakai topeng babi.
- Fernando kita dah sampai? - Ya.
Hai, semua.
- Apa khabar, si comel? - Sihat.
Saya suka dia, puan.
Selamat berkenalan, A. D.
Gembira jumpa awak.
A. D., pelanggan akan tukar baju di bilik.
Sediakan semuanya sebelum mereka datang.
Itu uniform awak. Ada dua pasang.
Kita akan mula sejam lagi.
Kalau ada apa-apa, tanya.
Dia tak fahamlah.
Kamu baliklah dulu, okey? Kita jumpa esok.
- Bai! - Jumpa esok, Isa.
Nampaknya, saya ditakdirkan untuk jadi ahli terapi nenek-nenek awak.
Kalau Patricia dengar, dia akan tanam awak hidup-hidup.
Saya nak ke sana.
Bila awak pindah ke Madrid?
Kontrak saya di Pamplona tamat sebulan selepas awak tiba-tiba hilang.
Awak apa khabar?
Maaf, saya tak boleh buat macam biasa.
Saya tak boleh sembang kosong, buat macam tiada apa-apa…
Awak tak perlu tahu pun apa yang saya buat di sini.
Saya faham. Maaf, saya tak tahu nak cakap apa.
Sebab inikah awak pergi?
Saya tak nilai awak.
Percayalah.
Saya cuma terkejut tengok awak yang sekarang.
Saya selalu bayangkan macam mana kalau kita jumpa semula,
tapi saya tak pernah terfikir senario ini.
Saya faham.
Kenapa awak datang?
Sebab saya pernah lari dan saya tak nak lari lagi.
Awak nak nombor saya?
Saya dah ada.
Nombor lain.
Kalau macam itu, boleh juga.
Berapa nombornya?
- 655. - Okey.
34-72-85.
- Awak nak saya letak nama apa? - A. D.
Sama saja macam Adela.
- Selamat malam, A. D. - Selamat malam.
- Pandainya awak. - Nenek saya ada diabetes.
Macam mana hari pertama?
Okey. Saya cepat sesuaikan diri.
Baguslah. Saya pun rasa macam itu.
- Saya gembira awak ada. - Terima kasih.
Kalau kita berdua, panggil Patricia.
Awak nak makan malam di rumah saya? Saya pandai masak ajoblanco.
Tak apalah, Patricia.
Terpulanglah. Saya akan keluar sekejap lagi.
GERTRUDE STEIN THE AUTOBIOGRAFY OF ALICE B. TOKLAS
Helo?
Saya tengah tengok teater tadi, tapi tak boleh blah.
- Teruk sangatkah? - Taklah, seronok.
Masalahnya, saya tak boleh blah.
- Helo? Awak dengar? - Ya, saya dengar.
Saya asyik teringatkan awak.
Sejujurnya, saya pun sama.
Saya tak boleh berhenti fikir pasal apa yang berlaku
semasa kali terakhir kita jumpa di Pamplona.
Awaklah satu-satunya untuk saya, Isabel.
Saya tak tahu nak buat apa.
Sampailah sekarang.
Saya rasa bagai nak gila sebab
saya tak kenal awak.
Saya kenal awak, tapi…
Saya dah jatuh cinta, okey? Saya cintakan awak.
Saya jatuh cinta pada Adela, cikgu katekis itu,
tapi sekarang, saya jumpa…
Entahlah. Model Calvin Klein yang pelik.
Saya tak tahu nak cakap apa.
Okey, saya belum mengantuk.
Awak pun macam masih segar.
Apa kata kita jumpa?
Nak sikit? Saya baru beli.
Apa tajuk teater tadi?
Versi baharu The Maids.
Pelakon wanitanya hebat-hebat.
Awak pernah berlakon di sini?
Tak, tapi saya teringin nak cuba.
Saya datang ke sini untuk jadi pelakon, bukan tukang urut.
Dah empat bulan saya terpaksa bertahan.
Saya suka tengok awak berlakon.
Jangan tipulah, Adela.
Maksud saya, A. D. Maaf.
Awak cakap macam itu sebab awak tengah gembira masa itu.
Jangan cakap macam itu.
Saya serius.
Saya pernah nampak cara awak tengok lukisan itu.
Lukisan yang awak tunjuk itu dan sebut nama pelukisnya…
Siapa namanya?
- Guido Reni. - Ya. Guido Reni.
Saya tak pernah dengar.
Saya pernah nampak muka awak apabila awak kagum akan sesuatu.
Awak tak tahu macam mana perasaannya
apabila seorang pelakon jumpa pelakon lain yang lebih hebat.
Mereka boleh lontarkan setiap perkataan dengan penuh wibawa
dan pada masa sama sangat bersahaja.
Fizikal mereka boleh berubah dalam sekelip mata dan mereka…
Mereka mempesonakan.
Saya boleh bayangkan betapa hodoh dan bodohnya saya
kalau bawa watak dan sebut dialog yang sama.
Saya tak tahu nak cakap macam mana, tapi saya rasa hodoh dan malu.
- Saya rasa awak okey saja. - Yalah.
Maksud saya, antara saat paling indah dalam hidup saya
adalah saat-saat yang diciptakan oleh orang lain.
Saya faham perasaan awak apabila awak cakap awak rasa hodoh.
Saya tak rasa hodoh. Saya memang hodoh.
Orang cakap saya hodoh.
Mereka semua buta agaknya.
Ya.
Awak tahu saya jumpa kawan paderi awak?
Betulkah?
Semasa awak menghilang.
Awak pernah cerita pasal dia semasa awak mabuk.
Maaf, tersasul.
Daripada cerita awak, saya tahu kamu sangat rapat.
Macam mana dia?
Dia sangat kacak.
Dia bantu saya faham awak.
Dia selalu tulis surat. Dia tahu kita akan jumpa lagi.
Dia tak cakap pun.
Mungkin dia tunggu awak cakap dulu.
Dia hormat awak.
Oh, Tuhan.
Saya suka tempat ini.
Saya selalu datang dan tegur orang di sini.
"Sabtu lepas, saya mimpi awak.
Kita ada kumpulan,
tapi kita tak menyanyi dan kena tangkap.
Saya rindu awak tiba-tiba menangis dan minta nasihat saya.
Awak buat saya rasa macam Confucius.
Saya sayang awak.
Nota: 'Kalau aku tak cipta dunia aku,
aku tentu dah lama mati dalam dunia orang lain.'
Anaïs kita."
Satu setengah jam saya dodoi dia.
Akhirnya, tidur juga. Saya nyaris terkencing.
Awak balik lambat malam tadi?
Kerja.
Boleh warnakan kuku saya? Saya takut comot.
Gato dah balik.
Nanti terjaga budak itu. Boleh bukakan pintu?
Kenapa? Awak mabuk?
Saya tahu kamu di dalam!
- Amadeo, ada apa? - Saya nak cakap sikit.
Lain kali tekan loceng atau telefon.
Awak tak boleh datang sesuka hati.
Kalau tak salah, kenapa takut?
Ini rumah saya.
Ini rumah awak, tapi awak tak tinggal di sini.
Kami bayar sewa.
Dengar sini.
Saya terpaksa naikkan sewa.
Saya tiada pilihan.
Lagi satu, saya datang sebab budak itu.
Budak mana?
- Anak saya? - Ya, betul.
Ángeles, jiran-jiran mengadu.
Ada warga emas di sini. Saya tak nak ada budak-budak.
Jiran? Jiran mana yang mengadu?
Saya tak boleh beritahu siapa.
Ángela. Nama saya Ángela. Ángela.
Cukup! Saya dah bosan dengan kerenah awak!
Apa kata kita tanya semua orang? Tengok siapa yang mengadu pasal anak saya.
- Oh, Tuhan. Relakslah. - Tak.
- Relaks apa? - Jangan macam ini!
Awak tak dengarkah? Dia menangis.
Dah macam rusa kena tembak!
- Ya, Ángela? - Anak saya kacau awak?
Taklah. Kacau macam mana?
Dia cakap anak saya kacau jiran-jiran.
Satu bangunan boleh dengar anak awak menangis.
Bukan itu saja. Pasal sewa dan banyak lagi.
Kalau ada apa-apa, telefon. Kita boleh bincang.
Awak nak saya buang anak saya?
Kamu memang tak boleh dibawa berbincang!
Apa kecoh-kecoh ini?
Dia nak naikkan sewa.
Bawa bertenang, Amadeo.
Dia cakap anak saya bising.
Dengarlah itu. Dari bawah boleh dengar dia menangis.
Maaf, saya tak dengar apa-apa pun.
Sekejap.
Apa? Jangan main-main.
Saya tak dengar pun budak menangis.
Maaf.
Dah, jom masuk.
Amadeo, kita cakap lain kali.
Terima kasih datang. Bai.
Mana kita nak cari duit?
Kurang ajar! Saya bagi kamu sebulan!
Teruknya dia.
A. D., sini sekejap.
Tolong tanggalkan but saya.
Ah, leganya.
Kaki awak bengkak.
- Biar saya urut. - Okey.
Kuat lagi.
Sedapnya.
Cukup-cukuplah itu, Feli.
Lagipun, saya dah makin tua.
Kuat lagi.
Sakit, tapi sedap.
Nasib baiklah saya ada mereka.
- Mereka pun bertuah ada awak. - Betul.
Saya bersyukur tempat ini masih bertahan.
Saya nak bersara tahun depan.
Baguslah macam itu.
Ada banyak kerja. Awak tak perlu risau.
Awak? Awak nak buat apa?
Saya? Saya suka kerja di sini.
Awak bijak dan berbakat. Jangan sia-siakannya.
Kami pun seronok awak kerja di sini,
tapi saya tanya apa awak nak buat.
Entahlah, Patricia.
Saya tahu awak pakai korset itu.
Apa?
Ada bau awak.
Bukan bau losen tangan murah awak itu, tapi bau badan awak.
Saya pakai semasa jahit manik untuk…
Tak apa, saya tak menilai awak.
Awak sebahagian daripada keluarga Puan Feline.
Pakailah, janji jangan kotorkannya.
Sini. Duduklah.
Awak nak apa? Awak nak saya cakap apa?
Kenapa awak buat keputusan untuk makan hormon?
- Kenapa tiba-tiba tanya? - Sebab saya nak tahu.
Entahlah, baru saja. Sejak lari dari rumah.
Sebenarnya awak dah lama fikir, bukan?
Terus terang saja. Saya cuma nak tahu.
Saya tak tahu, Patricia.
Saya dibedah tanpa kebenaran saya, okey? Untuk kebaikan mereka, bukan saya!
Saya faham.
Awak nak pilih hidup awak sendiri.
Saya faham.
Kita kena berani memberontak dan persetankan semuanya.
Saya tak boleh maafkan mereka.
Manusia boleh buat sesuatu yang kejam kalau tiada pendirian diri.
Dunia memang kejam.
Semua yang kononnya normal cuma alasan untuk sorok ketakutan mereka.
Mereka buat undang-undang.
Dahlah, tolong saya bangun.
- Betul ini? - Ya, ambil tongkat saya.
Saya nak tengok cermin.
Macam mana saya tahu saya perempuan?
- Macam mana? - Jawapannya bukan di situ…
atau pada benda ini.
Jawapannya bukan benda ini…
atau ini.
Semua itu tiada makna bagi saya.
Saya perempuan sebab itulah jeritan batin saya.
Sebab semua yang saya buat atau cakap,
rasa…
Semua yang buat saya sedih atau gembira…
datang dari sini.
Dari dalam ini, A. D.
Kalau saya abaikan jeritan itu, saya dah lama mati.
Saya dah mereput.
Kita tak boleh lari daripada naluri kita.
Mustahil.
Apa naluri awak?
Tiada.
Kosong sekosong-kosongnya.
Saya cuma rasa marah.
Saya akui awak memang berani,
tapi tanpa sedar, awak abaikan naluri itu.
Perasaan marah membutakan hati kita.
Orang macam kita dibenci oleh masyarakat,
tapi kita tak sama.
Jom. Ikut saya.
- Awak okey? - Ya.
Maaf.
"Saya akan cuba selesaikan masalah kita.
Percayalah.
Ángela, awak kena ganti saya di tempat kerja hari ini.
Pukul 12.00 tengah hari di Paseo del Pintor Rosales 118, 1.º A.
Beritahu Patricia awak akan ganti saya.
Sayang semua. A."
Selamat tengah hari.
- Boleh saya gigit dia? - Tak.
Hai, comel!
Ada janji temu?
Tak, A. D. suruh saya datang.
Saya cari Patricia.
- Okey. Sekejap, ya? - Okey.
Dia tulis surat dan suruh saya datang ke sini.
Dia nak pergi ambil duit.
Dia suruh saya ganti dia hari ini saja.
Oh, Tuhan. Budak bertuah itu.
Dia memang suka berahsia.
Kalau macam itu, boleh kita mula?
Saya terpaksa bawa dia.
Tiada sesiapa di rumah untuk jaga dia.
Jangan risau. Tiada masalah.
Sini, sayang.
Sini.
Berdiri.
Dia doktor dan ada tiga anak.
Dia ada di sini sepanjang hari. Dia boleh jaga.
Jaga anak saya?
Jangan risau, okey?
Helo?
Hai, Santiago.
Kenapa telefon saya?
Saya tahu awak marah, tapi dengar dulu.
Awak kena tolong saya.
Kenapa? Apa masalahnya?
Apa yang serius sangat?
Tiada apa-apa.
Saya okey, tapi awak saja boleh tolong saya.
Saya dah agak. Apa kata awak balik dan cerita dekat saya?
Saya takkan beritahu sesiapa yang awak balik ke sini.
Adela, awak dengar?
Ya, saya dengar.
Santiago, saya tengah susah sekarang. Saya perlukan duit saya.
Awak memang berani, Adela.
Gilalah.
Enam bulan awak hilang tanpa berita.
Setengah mati saya risaukan awak. Ibu bapa awak tak nak cakap dengan saya.
Saya merayu kepada José untuk pastikan yang awak masih hidup.
Tiba-tiba, awak telefon saya dan minta duit.
Sampai hati awak.
Bukan macam itu, Santiago.
Saya tak boleh cakap dengan awak.
Kalau dengar suara awak, saya takkan boleh tinggalkan tempat ini.
Maafkan saya, Santiago. Maafkan saya.
Kenapa awak pergi macam itu saja?
Saya boleh terima apa saja.
Tolonglah, Adela.
Kali terakhir kita jumpa, saya cium awak.
Saya minta maaf.
Saya betul-betul minta maaf.
Konsep melabur tak sama macam simpan duit dalam bank.
Ada syarat-syaratnya dan susah nak dikeluarkan.
- Awak masih guna akaun lama? - Ya.
Saya akan dahulukan duit saya dan simpan bon awak, okey?
Okey.
Terima kasih, Santiago.
Saya tak tahu nak cakap apa.
Kalau macam itu, saya letak telefon dulu.
Tunggu! Jangan letak.
Kalau saya tak pergi,
kalau saya terus tinggal di sini,
kita akan bersama dan hidup bahagia selamanya.
Semoga jumpa apa yang awak cari.
Awak pun, Santiago.
Saya tahu apa yang tinggal untuk saya.
Sepuluh jalan dan 99 orang.
KEDAI BARANGAN ANTIK DE JUAN
- Dah telefon tukang paip? - Maaf, tak sempat.
- Siling ini dah nak runtuh. - Saya tahu.
- Apa? - Tengok itu.
Syukurlah.
Awak pergi mana? Kami risau, tahu?
Ada apa-apa berlaku?
Saya dah bayar sewa. Kamu tak perlu risau lagi pasal itu.
- Macam mana kami tak risau? - Ángela.
Kita cakap nanti.
Saya tak faham.
Hai, sayang.
Awak tak datang semalam. Nasib baik ada Ángela.
Awak nak cerita? Kita boleh pesan makanan Cina.
Saya tak lapar. Terima kasih.
Okey.
Kalau awak ubah fikiran,
pintu saya sentiasa terbuka untuk awak.
Pintu orang lain pun sama.
Kalau awak rasa malu,
kami pun berdepan dengan rasa yang sama setiap hari.
- Kami ubahnya jadi kebahagiaan. - Betul.
Jangan balik lambat sangat.
Tinggal saja. Nanti saya siapkan.
Bai.
Selamat malam.
A. D.!
A. D., apa awak buat? Kenapa ini?
A. D., cukup!
- Lepaskan saya! - Cukup!
Dengar sini.
Awak buat budak itu takut.
Relaks.
Ángela, kami di sini.
- Kami ada di sini. - Saya tak nak apa-apa jadi.
Badan saya, Gato.
Ángela.
- Jangan nangis. - Saya tak nak apa-apa jadi.
- Badan saya… - Tiada apa-apa akan jadi.
Percayalah. Kita hadapinya bersama-sama.
- Betul? - Ya, sayang.
Kami ada untuk awak.
Tiada apa-apa akan jadi.
Okey? Kami ada di sini untuk awak.
Jangan takut.
Awak meracau sepanjang malam.
Saya cakap apa?
Entahlah.
Ada sekali itu, awak tanya pasal Sepuluh Rukun.
Kenapa awak datang?
Sebab
mereka beritahu saya pasal awak dan sebab
saya tak nak jauh daripada awak.
Lagipun, saya tak suka tengok orang sakit.
Saya nak awak panggil nama saya.
Saya tak suka sakit dan saya tak nak awak sakit, Adela.
Saya rindu nama itu.
Saya pun rindu Adela saya.
Apa kita nak buat sekarang?
Kita lawan.
Kita kena lawan dan terus melawan.
Bangun. Cepat.
Bangun sekarang!
Badan kita memang malas dan suka terbaring saja.
Tengok.
"Kita mesti bergembira dan bersyukur
kerana saudara, saudari kita atau si cantik ini,
baru saja dilahirkan semula.
Dia yang sesat dah pulang pangkuan-Nya."
Lamanya tak jumpa awak!
Apa awak buat di sini?
Rancangan Tuhan yang terbaik.
Seriuslah awak nak berkhutbah?
Mereka berdua itu.
Mereka beritahu pasal awak dan saya terus datang.
Dahlah, jom ke balkoni.
- Meriah betul di luar sana. - Cepat.
Tengok.
Awak nak turun?
Esok.
Okey, esok saja.
Aku bukan hanya kesunyian
Aku bukan luka yang sentiasa berdarah
Aku bukan hanya ketakutan di cermin
Yang menolak tangan-tangan Yang ingin memelukku
Selamat tinggal bayangan Yang membuatku ragu
Aku letak nasibku di tanganku sendiri
Perlahan-lahan Aku mula kenal diriku sendiri
Tubuhku ialah syurgaku
Akulah syurgaku sendiri
Aku tak lagi hanyut dalam pembohongan
Aku tak lagi diam dalam ketakutan
Di mataku Ada cahaya yang menerangi semua
Aku adalah aku
Berdiri teguh penuh bangga
Bersama angin yang menghembus
Aku mula menari…
Aku letak nasibku di tanganku sendiri
MY DEAREST SEÑORITA
Perlahan-lahan Aku mula kenal diriku sendiri
Tubuhku ialah syurgaku
Akulah syurgaku sendiri
Aku pilih cahaya
Aku pilih langkahku
Aku pilih namaku
Aku pilih cintaku
Aku hadapi bayanganku
Perasaan bersalah, kepura-puraan
Aku sambut diriku
Yang selama ini terpenjara
Aku telan kemarahan itu
Yang pernah membisukanku
Yang memaksaku
Memenjarakan diriku
Selamat tinggal bayangan
Yang membuatku ragu
Aku tinggalkan pandangan
Yang cuba memenjaraku
Saya pun suka datang ke muzium apabila saya rasa sunyi.
- Awak tahu kenapa? - Kenapa?
Sebab di sini tenang dan senyap sunyi.
Keluar saja dari sini,
saya rasa hidup kita terlalu sibuk dan dunia ini hiruk-pikuk.
Awak tak rasa lebih sunyi di luar sana?
Kadang-kadang,
tapi saya rasa hidup
dan hidup ini satu anugerah.
Cik.
Boleh pimpin saya ke pintu?
Terima kasih.
Aku letak nasibku di tanganku sendiri
Perlahan-lahan Aku mula kenal diriku sendiri
Tubuhku ialah syurgaku
Akulah syurgaku sendiri
Aku pilih cahaya
Aku pilih langkahku
Aku pilih namaku
Aku pilih cintaku
Terjemahan sari kata oleh Saffura